DAG 9
Ved I, hvordan stemningen er i anlægget?
Vi har hørt, at folks loyalitet over for Koresh begynder at vakle.
- Hvor mange personer er derinde? - Vi skønner omkring 130.
- Er I bekymret for masseselvmord? - Vi overvejer alle muligheder.
- Har I talt med Det Hvide Hus? - Ja, de er blevet underrettet.
Sir, hvad tror De, det vil kræve at få dem til at komme ud?
Øjensynlig et tegn fra Gud.
Hvorfor slukkede I for strømmen, Gary?
Du må forstå, at forhandlerne ikke bestemmer alt.
Den taktiske side har også noget at sige. Vi prøver at komme fremad.
Jeg synes, vi gjorde fremskridt i går, da vi leverede mælken.
Men I sender mælk til børnene, og så slukker I for strømmen -
- så den bliver dårlig. Hvor er logikken?
Mine chefer er bange for, det bliver et nyt Jonestown.
Et nyt Jonestown?
Vent lidt. Tror I, at vi vil begå selvmord?
Jeg ved ikke, hvad I tænker.
Tror du, at jeg ville tale så meget med dig, hvis det var vores plan?
Vi vil finde en løsning.
Vi vil have det liv tilbage, som vi havde, før I ødelagde det.
Jeg vil fokusere på det positive, der skete i går -
- og fortsætte fremad. Kan vi gøre det?
Du skal sige til dine chefer, at vi ikke begår selvmord.
Det skal jeg nok. Må jeg tale med David?
Han vil ikke tale med jer, før I tænder for strømmen igen.
Manglen på el gør dem mere villige til at gå på kompromis.
Under normale omstændigheder. De her mennesker kan leve simpelt.
- I gør dem bare sure. - Sådan ser Mitch ikke på det.
Når du taler separat med mig og Mitch, taler vi forbi hinanden.
Der er gået ni dage. Hvor længe kan jeg lade det fortsætte?
- Så længe det er nødvendigt. - Og hvad koster det skatteborgerne?
Jeg er ligeglad med skatteborgerne.
Gary, vi må finde en løsning.
- Koresh er blevet mobbet hele livet. - Nu begynder det.
Jo mere du lader HRT gøre som i går, desto mere modsætter han sig.
Han har lukket folk ud, så han vil samarbejde.
Det skal mødes positivt, ikke straffes.
Hvis hunden skal hente avisen, sparker du den så -
- når den kommer med den? Nej. Jeg beklager, Tony.
Vi vil have det samme. Kan du ikke se det?
Men for at få det må vi tænde for strømmen igen.
- Godmorgen. - Godmorgen.
Det, din mor gjorde, var sødt.
Det var lidt pinligt.
Bare min mor havde gjort sådan noget.
- Hvad skete der med hende? - Hun rejste.
Efter jeg sluttede mig til davidianerne. Hun var imod det.
Hvordan er det egentlig?
At være gift med David?
Det er som at være gift med verdens mest fantastiske menneske.
Uden selv at være speciel.
For mig er du speciel.
Og for mig er du speciel.
David vil have, at du prøver at starte generatoren.
- Den har ikke virket i en evighed. - Nej, men...
Jeg tager det tilbage.
Skruer du op for lyden?
Lad os høre, hvad de siger om os.
De davidianere, der forlod anlægget, er blevet anholdt af politiet.
En dommer mener, at de resterende er uegnede forældre.
De sociale myndigheder er blevet kaldt til stedet.
Hvor vover du kalde os uegnede forældre? Hvornår så du dine børn?
Jeg ser mine hver dag.
Dommeren kender hverken dig eller dine folk, David.
- Du må fortælle din version. - Det ville jeg gerne gøre.
Men I lader os ikke tale med pressen. Så snart jeg tænder for tv'et -
- er det bare... "David Koresh, fanatikeren, Koresh, antagonisten..."
Jeg kan se, at folk over hele landet føler med jer og er vrede på ATF.
Det vil gavne jer at komme ud nu, før de skifter opfattelse.
I presser os virkelig til at komme ud.
I burde bakke ud og lade tiden gå sin gang.
Forstår du det? Vi vil ikke dø herinde.
- Jeg har prøvet at vinde tid... - Vinde tid fra hvad?
- Før I slår til med fuld kraft? - Nej.
Jeg har prøvet at vinde tid til, at I kan bede og tale med jeres gud.
Sig mig, Gary. Hvem er din gud?
Du tror på Gud, ikke?
- Jeg ved ikke, hvad jeg tror på. - Hvordan tror du, det her begyndte?
Tror du, det er et stort sammentræf?
At en proton kolliderede med en neutron, og så opstod der liv?
Hvem skabte den proton, Gary? Hvem skabte neutronen?
Hvordan fik universet denne mulighed?
Lad os tale om at lukke flere børn ud, David.
Gary... Jeg ved, at du ikke vil tale om religion.
- Men religion er alt for mig. - Okay, men børnene...
Hør på mig. Hør godt efter.
Børnene herinde er mine børn. Og de kommer ikke ud.
Især ikke til en, som ikke tror på Gud.
- Det er svært. - Alt er svært, til man har lært det.
Når du har fødselsdag, vil du spille som John Bonham.
- Vil du forlade os, Thibodeau? - Vi prøver igen.
- Virker de her børn mishandlede? - Nej, bestemt ikke.
Jeg har set mishandlede børn, de opfører sig ikke sådan her.
De her børn er elskede. Forældrene må lide uden dem.
Koresh sender ikke flere børn ud. Vi må bearbejde forældrene.
- Hvordan gør vi det? - Hent kameraet.
Hvad?
- Hallo? - I løj for mig.
- Hvem er det? - Katy Schroeder.
Jeg har set båndet, I sendte. Jeg overrakte børnene, men I løj!
Hent Gary!
Undskyld, Kathy. Jeg ved ikke, hvad vi taler om.
Danny! Hvor er hans brødre?
De skal være sammen. Danny er kun tre, og han sidder helt alene.
Jeg ved ikke, hvorfor man har adskilt dine sønner. Vent...
Faren tog dem. Hvorfor tog han ikke Danny?
Danny er ikke hans. Hans far er Mike, min anden mand -
- som I slog ihjel.
I må sørge for, at Danny kommer hen til sine brødre. De passer på ham.
- I må få Dale til at forstå det. - Han har ikke juridisk ret til Danny.
Det har ingen fortalt mig!
Gud! Først dræber I Mike, og nu er Danny helt alene.
- Det her er forkert! - Kathy...
Jeg er ked af det. Jeg kan kun forestille mig, hvordan det føles.
Men når det handler om børn, må vi tilsidesætte vores egne behov -
- for deres behov. Og hvad Danny har mest brug for nu...
...er et kram af sin mor.
Åh gud.
Okay...
Okay. Jeg kommer ud.
Jeg er ked af det.
ATF mener, at sekten ombyggede halvautomatiske våben -
- til helautomatiske. Det er ulovligt i Texas.
Medmindre man køber en tilladelse for 25 dollar, så er det i orden.
Glem ikke at betale p-bøden, for ATF er i byen -
- og de jagter amerikanere.
Jeg har bemærket, at du har sovet i bilen i nogle nætter.
Der er mange pressefolk i byen. Jeg kan ikke få et billigt værelse.
Jeg har et værelse med to senge.
Tak, men jeg har en pude og kan læne sædet tilbage, så det er fint.
Jeg ved, at du bebrejder mig for det, der er sket.
Og jeg indrømmer gerne, at jeg ikke var en god mor.
Jeg fik David, da jeg var 14. Det er ingen undskyldning -
- men hvilken 14-årig ved, hvordan man passer et barn?
Vi må sætte vores følelser til side. Vi vil det samme.
Vi vil begge have vores drenge ud.
Okay...
Jeg fik min søn, da jeg var 16.
Jeg kunne heller ikke så meget.
Tilbuddet står fast, hvis du skifter mening. Det er værelse 47.
Serenity sagde, hun har fødselsdag i næste uge. Planlægger du noget?
Det er ikke et godt tidspunkt at fejre den på.
Sådan fungerer det ikke. Man skal have en fest på sin fødselsdag.
- Ingen er i humør. - Desto større grund.
- Jeg kan hjælpe med planlægningen. - Tak, Thibs, men ikke nu.
Undskyld. Bare ikke nu.
Kathy, prøv at være klog. Tænk det igennem.
Det er de mennesker, der myrdede din mand.
Det ved jeg godt. Det...
Det er ikke en nem beslutning, men Danny har brug for mig.
Hvis dit begær er stærkere end din loyalitet til Gud, så har vi svaret.
David, jeg ved, at Gud er her. Det hele er ved at ske...
Gå, hvis du vil. Men du får ikke min velsignelse.
Gå.
Gå nu.
- Tag Brad med. - Mig?
Jeg hørte, at du drak. Er det sandt?
Vi er alle en krop her.
Hvis den krop skal fungere, skal vi alle være i harmoni.
Hvis en finger ikke virker, eller hvis nogen agerer på egen hånd,
så brydes harmonien.
- Gud prøvede dig, og du fejlede. - Slap af.
Sig ikke, at jeg skal slappe af. Jeg beskytter os.
Du er færdig her. Steve, luk dem ud.
Kathy...
Sir, hører du mig? Jeg har to mål i sigte.
Hallo, alle sammen! Slap af...
Hænderne i luften og ned på jorden!
Jeg var med.
- Jeg prøvede at stoppe det. - Det ved jeg.
Gud taler ikke til mig længere.
Jeg ved ikke, hvad jeg skal gøre.
Du ved, hvad du altid siger: "At tro på Gud, når det er lyst, er let."
"Men at tro på ham, når det er mørkt, er ægte tro."
DAG 17
- Hvad sker der? - Det ved jeg ikke.
- Alt, du siger, er løgn, Gary. - Det passer ikke.
Det var ikke mig, der kørte det køretøj.
Hold op. Vi er ikke bange.
Hvis Storebror vil slås, så slår vi igen. Det har vi bevist.
Jeg vil forsvare vores flag, så længe det vajer i vinden.
Alle, der kommer ind og ødelægger min ejendom, får bank.
Jeg ville have det på samme måde.
Men de her fyre er også frustrerede.
De vil ikke være her, mere end du vil have det.
Jeg kan ikke få dem til at forstå, at nogen venter på et tegn fra Gud.
Det indgår ikke i deres verdensopfattelse.
- Jeg forstår, Gary. - Men vi kan komme igennem det.
Hold jer i ro. Jeg taler med mine chefer -
- og prøver at få kampvognene væk.
Okay.
Ved du, jeg får al min information om hvad der sker af davidianerne?
- Måske skulle du flytte ind hos dem. - For fanden da!
Hvorfor sendte du kampvognen ind?
Da jeg hentede de personer, så jeg flere strategiske steder -
- som de kan beskyde os fra. Jeg må begrænse deres muligheder.
Hold op, du vil bare provokere dem til at komme ud.
Det er ikke en vindende strategi.
Det er ikke en vindende strategi at vente på et tegn fra Gud.
Jeg er træt af at vinde tid til dig. Sig, at de skal komme ud.
- Der er gået 17 dage. - Jeg har presset dem.
Ikke hårdt nok. Presset på mig er stort for at få dem ud.
Justitsministeren og alle politikerne i Washington -
- ånder mig i nakken. Jeg vil have, at de er ude i morgen tidlig.
En deadline virker ikke. Vi har tiden på vores side...
Sludder. Nu giver du dem en deadline.
Nej.
Det gør jeg ikke.
Ring til Koresh.
Hvad laver du, Tony?
- Hallo? - David?
Det er Tony Prince, FBI. Hvis I ikke kommer ud i morgen tidlig -
- vil vi skride til handling mod dig og dine medlemmer.
Det er ikke en trussel, men et løfte.
Her er aftennyhederne fra CBS.
Godaften. Den svært bevæbnede sekt i Texas -
- viser ingen tegn på at give op, snarere tværtimod.
Vicki Mabrey er på stedet og rapporterer fra Waco, Texas.
Belejringen ved davidianernes anlæg er blevet en psykologisk magtkamp -
- mellem FBI og sektlederen Koresh. FBI opbygger sit eget arsenal -
- og låner kampvogne af forsvarsministeriet. Ifølge kilder -
- vil FBI ikke lade det fortsætte i al evighed. De er frustrerede -
- og bærer forhandlingerne ikke frugt, kan de gribe ind før weekenden.
- Vi bør forberede os på et angreb. - Det ved vi ikke, om de planlægger.
- Hvad tror du, de vil gøre? - Vi kan forlade anlægget.
- Når vi gør, erkender vi skyld. - Skyld eller døden. Har vi et valg?
Resten af livet i fængsel eller døden. Sikket valg.
Vi skal bruge en advokat. Tag det ikke ilde op, Wayne.
Vi fik knap nok noget mælk. Ville vi få en advokat?
Judy har ret. Chancen er lige så stor, som at de...
Hej, David.
- Hvad foregår der? - Vi taler bare.
- Om hvad? - Om... vores muligheder.
Muligheder?
Steven, du af alle mennesker ved, at der kun er en mulighed.
Wayne, vil du ud til din familie?
Eller vil du føle Guds hånd?
I er min familie, David.
- Judy, vil du blive eller gå? - Jeg vil ikke gå uden dig.
Thibodeau...
Værsgo. Vælg den nemme udvej.
David, du skylder os at fortælle, hvad du tænker.
Nej. Jeg skylder jer ikke noget.
Du er ikke den eneste, der lider her. Tænk på det.
Tænk på, hvorfor vi er her.
Det er vores tilintetgørelse.
Vil I gå glip af miraklet?
Værsgo.
Forsvind ud af mit kapel.
Du må undskylde mit udbrud, men jeg håber, du genovervejer det.
Tag plads.
- Hvor mange børn har du? - Tre.
Selv har jeg to.
Din kone... Forstår hun dit job?
Hun var sekretær i bureauet, da vi mødtes, så hun forstår det.
Min kone... lader, som om hun forstår det.
Men det gør hun ikke.
- Hvor voksede du op? - Atlantic Beach, Florida.
- Sir, jeg vil gerne... - Hvad? Fremskynde samtalen?
Hvad, hvis jeg bare vil sidde her og tale i timevis?
Hvad, hvis vi talte og talte, men så bestemte jeg mig for -
- ikke at give dig det svar, som du håbede på.
Ville det ikke være frustrerende?
Det, jeg prøver at lære mine elever, som vil blive forhandlere, er -
- aldrig at starte et ur.
Så kan personen i den anden ende tage en dum beslutning.
Vi er ikke i et klasseværelse, Gary.
Og principperne, du vil bruge i hypotetiske situationer...
De virker ikke altid.
Vi har i dødvande.
Selv om din idé med at begynde med at få nogle personer ud er god -
- så lader den ikke til at fungere.
- Hvad er din plan så? - Vi må presse dem.
Decker vil bruge psyops til at få dem ud.
- Psykisk tortur? - Det er ikke tortur.
- En sikker måde at presse dem på. - Det er ikke sanktioneret af FBI.
Tro ikke, at jeg ikke har tænkt det igennem. Jeg er i en svær situation.
Okay, bare så jeg forstår det ret...
Du vil tage en fyr, som med stor sikkerhed er ustabil...
Og du vil drive ham til vanvid med psykologisk pres -
- i håbet om, at det skal gøre ham mere forstandig?
Du har efterspurgt åben kommunikation, lige siden du kom.
Nu har du fået det.
Jeg har talt med min kommandør. Han bakker ikke ud af ultimatummet.
Vi bakker heller ikke ud, Gary.
Jeg vil prøve noget, David... Jeg vil tale med dig -
- ikke som FBI-agent, men som om jeg var din ven...
Lyt til det, jeg har at sige, som om en ven sagde det.
Kom ud. Bare kom ud, før det bliver værre.
- Det er mit venskabelige råd. - Jeg sætter pris på det, Gary.
Jeg vil også have, at det her hører op.
Tror du, at jeg vil sidde indespærret her? Det vil jeg ikke.
Du aner ikke, hvad jeg ville give for et varmt brusebad.
Du kan afslutte det her, David.
Jeg prøver. Jeg prøver at få kontakt med Gud.
- Det er ikke en undskyldning, Gary. - Det ved jeg godt.
Du skal vide, at hvad der end sker, så prøver jeg også.
Det ved jeg godt.
Ja.
Nu er det sengetid. Men først har jeg noget til dig.
- Hvad? - Tillykke med fødselsdagen.
Ønsk dig noget og pust lyset ud.
- Hvad foregår der? - Vi holder en lille fest.
- For det er min fødselsdag. - Det ved jeg.
- Men nu skal du i seng. - Hun skal åbne sin gave først.
Åh! Hvor er den fin!
- Hvad er det? - En trommenøgle.
Hvis du skal være rockstjerne, skal du kunne stemme en tromme.
- Kan du lide den? - Ja.
- Hvad siger man? - Tak, Thibodeau.
Hvad sker der?
Lys på dem, drenge.
Det er okay...
DAG 20
Nej, læg ikke ord i munden på mig. Ingen kommentarer. Næste.
Har I overvejet at bruge psykologisk krigsførelse?
- Jeg ved ikke, hvad det er. - I skal have spillet høj musik...
...og rettet skarpt lys mod anlægget hele natten.
Jeg kan ikke diskutere vores metoder, men risikoen er minimal...
Hvornår må vi forældre tale med vores børn?
- Det er vi ikke bekvemme med. - Hvorfor? Hvordan kan det skade?
Vi kender vores børn. Vi burde tale med vores børn.
- Vi har en protokol... - Jeg vil tale med min søn!
Alle her... Vi vil ikke bare stå her...
- Har vi vagter? - ...og indse, vi ventede for længe.
Lad mig tale med min søn! Lad os tale med vores børn!
Nu må det være nok for i dag. Tak.
Jeg kommer med et glas vand til Serenity.
- Tak. - Selv tak.
- Hvordan har I det? - Det er iskoldt.
- Jeg har et tæppe. Jeg henter det. - Thibs...
Du er den bedste.
Jeg kommer straks.
Wayne, starter du generatoren? Det bliver koldt igen i nat.
Jeg har skilt den ad og samlet den to gange.
- Jeg ved ikke, hvad der er galt. - Må jeg se?
Jeg tager gerne imod hjælp.
Kom ind.
- Hvordan har du det? - Godt.
Jeg ville bare se, hvordan du havde det.
Hvad er der galt?
Jeg vil ikke dø herinde, David.
Jeg ved, at jeg måske gør det, og det måske er Guds vilje...
Men jeg vil ikke.
Bare jeg havde tre år til med dig og kunne lære dig budskabet.
- Hvem siger, du ikke får det? - Som det går, er det tydeligt...
Vi er på vej hjem. På en eller anden måde.
Michelle og Serenity...
Hvad med dem?
Hvis jeg bestemmer mig for at gå... Lader du dem tage med mig?
Din mor... Hun ramte virkelig et ømt punkt, ikke?
- Jo. - Ja. Det gør de ofte.
Det ville smerte mig, men jeg ville ikke dømme dig -
- hvis du vil gå ud til hende.
Men Michelle... og Serenity...
Det er min kone og datter.
De er mine. Det er mig, der beskytter dem, ikke dig.
Forstår du det?
Ifølge kilder er FBI's største bekymring masseselvmord.
De mener, at Koresh er ustabil og er bekymrede for, hvad han kan gøre.
En storm med lyn...
Jeg har ikke længere penge til benzin. Det er iskoldt i bilen.
- Må jeg komme ind? - Ja, gerne.
Okay, jeg er klar, når du er.
Hej, mor, det er mig.
Jeg så dig i nyhederne forleden.
Jeg forstår, at det her er svært for dig. Undskyld.
Jeg vil bare sige, at jeg har det godt.
Jeg holdes ikke her mod min vilje.
Jeg kan komme ud, når jeg vil, men...
Det er noget, jeg har tænkt meget på, og jeg må fuldføre det.
For folk her... regner med mig.
Jeg kan ikke forlade dem, så...
Jeg håber, at du forstår.
Jeg elsker dig, mor.
Jeg håber...
Jeg håber, vi ses snart.
Hjælp mig med at hænge tæppet op.
Tager du den side?
DAG 25
Hvad skal der til for, at du ser dem som mennesker?
Jeg ser dem som mennesker.
Bare ikke sådan nogle, jeg vil være i nærheden af igen.
Har du lagt mærke til, at ingen er kommet ud, efter I provokerede dem?
- Hvad siger det dig? - At de er nogle stædige møgsvin.
Du vil ikke få historien på din side her, Mitch.
Skal vi vædde?
Bare hold igen et par dage. Tænd for strømmen igen -
- og giv dem en chance for at få styr på tankerne igen.
- Du må tale med Prince. - Han lytter ikke til mig længere.
Han lytter til dig.
5000 mod 1. Sådan er oddsene mod os.
5000 personer mod hver politimand.
Ved du, hvordan vi holder orden med de odds?
Fordi de tror, at vi er stærkere, end vi er.
Vi udstråler styrke, og folk tror på den styrke.
Så når vi sidder udenfor sådan et sted her -
- i ugevis -
- og venter på, de bliver trætte -
- ser vi svage ud foran hele verdenen.
Og alle vrede skiderikker med bombeudstyr får gode idéer.
Det er blevet mere end en situation, Gary.
Det er blevet et symbol.
Er vi et bureau, der er blide ved politimordere?
Eller er vi respektindgydende FBI?
Kom nu.
Ja!
Du gjorde det! Jeg vidste, at du ville gøre det.
- Hvor meget brændstof har vi? - Maks ti minutter.
Jeg ved, hvad jeg vil gøre med det.
Åh gud.
Hallo?
- Hej, søster. - Åh gud! Steve?
Hvor er du? Er du kommet ud?
Nej, jeg er stadig herinde. Jeg fandt en telefon.
- Og... - Steve?
Sue, jeg har ikke meget tid, det bipper her...
Hør her...
Det bliver talt meget i nyhederne -
- om FBI, og om at vi vil begå selvmord...
Du skal vide, uanset hvad de siger, så ville vi aldrig tage vores liv..
Så hvis det af en grund...
Hvis det ender med, at vi dør, eller...
Hvis det er det, de siger overalt -
- så skal du bare vide, at det er løgn.
Okay?
Sue?
Kan du høre...
Hvad er det?
Hvad er det for en lyd? Sluk for højttalerne.
- Slukkede vi ikke for strømmen? - Jo.
Jeg har levet i en grotte i 40 dage
Små glimt af lys er alt, vi har
Jeg vil give efter Jeg vil give op
Det er vores forbrydelse Det er vores synd
Jeg har stadig min tro
Hvis vi gik ind... Hvordan ville det se ud?
Jeg kan have en plan klar i morgen tidlig.
Sørg for at have det.
Gennem al ventetiden Gennem al tid
For folk som os Steder som det her
Vi behøver al det håb som vi kan få
Jeg har stadig min tro
Oversættelse: VSI